— 241 — 



pour faire la tire de la saul. Item, que les estolez soient bien 

 mehuz et traiz à point. Item, que se il y vient aucuns coliz en la 

 chaudière, que il soit hastivement succourruz, affîn que plus 

 grant inconvénient n'en vienne. Item, que la saul soit portée 

 quant temps est, affîn qu'elle ne pesoit trop sur la chaudière et 

 que elle ne ce secche trop sur ycelle. Item, que incontinent 

 qu'elle est portée, que les facerriz soient prestes pour faire le 

 sel, et les secherriz pour la sechier, et les benaistiers pour la 

 lier. Item, que touz les jours il doit venir veoir en sa barne pour 

 veoir se il fault aucune chose en sa barne, qu'il le face faire, et 

 savoir Testât de ses ouvriers et ouvrières, afin que se il en y a 

 aucuns ou aucunes malades, qu'il y pourvoie d'autres. Et aussi 

 doit vesiter l'ouvrour de sa barne, faire recuillir et amasser le 

 fraschon et veoir les soilles, que la muire salée ne se perde par 

 défîaut. 



L'euvre de cellui qui met les ouvriers pour porter et redrecier 

 le bois par la 'Saulnerie. 



Il doit savoir quantes barnes bourront le jour, et le très bon 

 matin, au point du jour, doit estre en la place de la vente, pour 

 prendre les ouvriers qui seront nécessaires pour la journée en 

 la Saulnerie, selon les barnes qui burront, et les pranre au 

 meilleur m a renié qui pourra, et les tenir près que il ouvrient 

 tout le jour, et que les diz ouvriers ne facent courvée pour 

 aucuns fors pour la Saulnerie; et doit, taillier chascun jour, 

 devers le matin, les ouvriers et les vesiter par sa taille ni ou 

 un foiz le jour, et les doit faire escripre par le clerc du seel qu'il 

 n'en doit pranre aucun salaire; et doivent estre paiez le samedi 

 au soir à la porte en la présence du portier. 



C'est l'office du maistre moustier. 



Il se doit prandre garde sur touz les moustiers, manouvriers 

 et manouvrières de toute la Saulnerie, que i chascun face bien 

 son office, et se deffaut y voit, il le doit corrigier à son povoir, 

 et se non, il doit rapporterait portier le deffaut, et sur qui, pour 

 en faire la raison. 



C'est l'office de cellui qui mesure le charbon. 

 Il doit estre à mesurer le charbon en la charbonnerie et non 

 ailleurs, avec lui i moutier et une gaite qu'il doit appeler; et 



17 



